বৈশাখ আমি ভালোবাসি। এটা বাঙ্গালীর ঐতিহ্য। নিজেদের ভন্ডামীর জন্য আমার কাছে এখন বিষাক্ত মনে হয়! বৈশাখ পালন করতে গিয়ে কানের মাঝে আইপড। অথচ বাজছে কোন হিন্দি গান কিংবা ইংলিশ গান। আজকের দিনটা লুঙ্গি পড়ে হাঁটি অথচ পরের দিন কোন লুঙ্গি পড়া গরীব মানুষ দেখলে নাক সিটকাই। বাংলার তৈরী লুঙ্গি আমি পড়িনা। আমি পড়ি আরমানীর জিন্স, নেক্সট এর জিন্স , আমি পরি গ্যাপ এর কাপড়। আজকের  দিনে আমি খাঁদি পড়ি, আজকের দিনে রুপসী ললনারা তাঁতের শাড়ি পড়েন, টাঙ্গাইলের শাড়ি পড়েন। পরের দিন বসুন্ধরা আর যমুনা গ্যাড়াও করেন বিদেশি কাপড়ের জন্য, প্রতিযোগীতায় নেমে পড়েন কার চেয়ে কে কোন উন্নত বিদেশী কোম্পানীর কাপড় পড়বেন। আজকে রুপবানরা সাজেন ঝিনুকের মালা দিয়ে, চাচের সামগ্রী পড়ে কিংবা পুঁথির সামগী পড়ে। পরের দিন, সানন্দা জুয়েলার্স, আমিন জুয়েলার্স কিংবা বায়তুল মোকাররামের মার্কেটে কত ভরী দাম দিয়ে স্বর্ণ কেনা যায় সেই বাহাদুরীতে নেমে পড়েন। আজকের দিনে পান্তা খাই নানান আয়োজন করে, পরেরদিন বিরানী আর গরম ভাত ছাড়া আমার  মুখে উঠেনা। আজকের দিনে বৈশাখকে ডেকে আসমান থেকে নামায়া ফেলছি... পরের দিন বৈশাখ নামটাও মনে থাকে না।